**VÝZVA NA PREDLOŽENIE CENOVEJ PONUKY**

 **(zákazka s nízkou hodnotou na uskutočnenie stavebných prác)**
podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov.

**1. NÁZOV, ADRESA, KONTAKTNÉ MIESTO VEREJNÉHO OBSTARÁVATEĽA**

**Názov:**  OBEC ZBOROV NAD BYSTRICOU

**Sídlo:** Obecný úrad č. 223, 023 03 Zborov nad Bystricou

**Starosta obce:** PaedDr. Juraj Hlavatý

**IČO:** 00314366

**DIČ:** 2020553348

**Telefón:** 041 230 40 81

**Fax:** 041/43 91 439

**Stránkové hodiny: prac. dni od 7.00 hod do 14.00 hod**

**Kontaktná** **osoba**: PaedDr. Juraj Hlavatý, t. č. 0917 942 367

**E-mail: :** starosta@zborovnadbystricou.sk

viera.valkova@zborovnadbystricou.sk

**2. METÓDA VEREJNÉHO OBSTARÁVANIA**

Obec Zborov nad Bystricou ako verejný obstarávateľ postupuje podľa § 117 zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov z dôvodu, že pre spracovanie cenovej ponuky je nevyhnutná osobná obhliadka miesta obhliadka miesta, je potrebné konzultovať projektovú dokumentáciu s verejným obstarávateľom v rámci priebehu plnenia predmetu zákazky. Jedinečnosť zákazky spočíva aj v špecifickom vykonaní prác, ktoré sú typické pre daný predmet zákazky.

**3. PREDMET ZÁKAZKY**

Názov zákazky: **Rekonštrukcia plynovej kotolne ZŠ Zborov nad Bystricou**

**Druh zákazky:** Zákazka s nízkou hodnotou na uskutočnenie stavebných prác (podľa § 117)

**Miesto dodania predmetu zákazky:**

Obec Zborov nad Bystricou, Základná škola s materskou školou 604, 023 03 Zborov nad Bystricou

**Špecifikácia predmetu zákazky:**

V rámci predmetu zákazky je potrebné riešiť Rekonštrukciu existujúcej plynovej kotolne Základnej školy, ktorá je rozdelená na tri časti:

1. **Elektroinštalácia** - Predmetom je návrh elektroinštalácie - vnútorných silnoprúdových zásuvkových rozvodov pre funkciu technológie, uzemnenia a elektronického zabezpečovacieho systému kotolne. V technickej dokumentácii, ktorá je prílohou tejto výzvy je spracovaný realizačný projekt. Projekt bol vypracovaný podľa podkladov od ostatných profesií a požiadaviek investora dostupných v čase spracovania. Projekt rieši inštaláciu silnoprúdových zásuvkových rozvodov pre kotle, napojenie technológie rozvádzače “RZ“, pripojenie periferií na riadiaci systém MC400, elektronického zabezpečovacieho systému. Projekt nerieši napojenie na elektrickú sieť, meranie a reguláciu, bleskozvod.
2. **Plynoinštalácia –** Spracovaná projektová dokumentácia, ktorá je prílohou tejto výzvy rieši Rekonštrukciu plynovej kotolne v Základnej škole Zborov nad Kysucou z dôvodu neekonomickej prevádzky jestvujúcej kotolne. Časť plynového zariadenia kotolne rieši výmenu kotlov navrhnutých profesiou ÚK a rekonštrukciu rozvodu plynu spolu s napojením navrhovaných kotlov. Výkon kotolne sa nemení, a z toho dôvodu nebude žiadny zásah na existujúce zriadenie Regulačného a meracieho zariadenia, ktoré je umiestnené v samostatnej miestnosti vedľa kotolne. Pri výpočte energetickej bilancie bola profesiou ÚK vyrátaná potreba tepla 125,49kW .
3. **Vykurovanie** - Z hľadiska pokrytia tepelných strát objektu bude v priestore plynovej kotolne inštalovaná zostava 4 ks plynových kondenzačných kotlov BUDERUS GB 192-50 o  menovitom tepelnom výkone 48,9 kW/ks. Plynová kotolňa bude zabezpečovať tepelnú energiu pre objekt ZŠ. Od plynových zdrojov tepla bude vedené hlavné vykurovacie potrubie s teplotným spádom 70/500C cez hydraulickú výhybku Racen typu II. do kombinovaného rozdeľovača a zberača M200 (viď PD). Kotlové jednotky sú osadené atmosférickým horákom. Jestvujúce vývody vykurovania z existujúcej kotolne budú v priestore kotolne upravené a napojené na nové vývody a vratné vetvy z kombinovaného rozdeľovača a zberača. Nové potrubia sa navaria na jestvujúci ležatý rozvod ÚK v kotolni. Na vykurovacích zónach budú osadené nové uzatváracie a vypúšťacie armatúry, regulačné ventily a obehové čerpadlá riadené na proporcionálny tlak (so zabudovaným frekvenčným meničom). Systém ochrany vykurovacej vody bude zabezpečený vsadeným odkaľovačom na vratnom potrubí za hydraulickým anuloidom. Doplňovanie vykurovacieho média bude automatické cez zariadenie Fillcontrol PlusCompact spojené s externým snímačom tlaku na potrubí (Reflex). Vykurovací systém bude istený expanzomatom s membránou s objemom nádoby 250 litrov. Poistné ventile sú zabudované v zdrojoch tepla s otváracím pretlakom 3,0 bary.

Pre spracovanie cenovej ponuky je nevyhnutná osobná obhliadka miesta a terénu, ako aj konzultácia s verejným obstarávateľom, a to v rámci úradných dní a počas úradných hodín. Zákazka rieši rekonštrukciu plynovej kotolne v základnej škole Zborov nad Bystricou z dôvodu neekonomickej prevádzky jestvujúcej kotolne a technického zastarania jestvujúcich zdrojov tepla a ich následnej zníženej účinnosti.

**4. TYP UZATVÁRANEJ ZMLUVY**

Zmluva o dielo

**5. MOŽNOSŤ ROZDELENIA CENOVEJ PONUKY**

Cenovú ponuku nemožno rozdeliť.

**6. PREDPOKLADANÁ HODNOTA ZÁKAZKY**

Predpokladaná hodnota celej zákazky je **38 835,92€ bez DPH.** V cene je zahrnuté dodanie tovaru do miesta dodania predmetu zákazky, stavebné práce vrátane inštalácie a revízie všetkých zariadení.

**7. HLAVNÉ PODMIENKY FINANCOVANIA A PLATOBNÉ PODMIENKY**

Cena za predmet zákazky bude uhradená z finančných prostriedkov štátneho rozpočtu SR z kapitoly Ministerstva školstva SR a z rozpočtu obce. Lehota splatnosti faktúry je 30 kalendárnych dní odo dňa jej doručenia.

**8. PODMIENKY ÚČASTI A OBSAH PONUKY**

Uchádzač musí mať oprávnenie podnikať v oblasti predmetu zákazky (živnostenské oprávnenie alebo výpis zo živnostenského registra alebo iné než živnostenské oprávnenie vydané podľa osobitných predpisov alebo výpis z obchodného registra alebo potvrdenie príslušného orgánu, v ktorom musí byť zapísaný predmet podnikania oprávňujúci uchádzača na dodanie požadovaného predmetu zákazky). **Verejný obstarávateľ nepožaduje predloženie vyššie uvedeného dokladu, pretože v rámci debyrokratizácie si dokument zaobstará vlastnými zdrojmi.**

**Cenová ponuka musí obsahovať**

* cenu v eurách bez DPH,
* cenu v eurách vrátane DPH,
* informáciu, či je uchádzač platiteľom DPH

Súčasťou predloženej ponuky musí byť aj podpísaný Návrh zmluvy o dielo zo strany uchádzača, čím vyjadrí súhlas so všetkými podmienkami Návrhu zmluvy o dielo.

**9. LEHOTA NA DODANIE PREDMETU ZÁKAZKY**

Verejný obstarávateľ stanovuje podmienku dodania predmetu zákazky **do 30. septembra 2021.**

**10. TERMÍN A MIESTO PREDLOŽENIA CENOVEJ PONUKY**

Lehota na predkladanie ponúk: **najneskôr do 28. septembra 2020 do 10.00 hod.**

**Spôsoby doručenia ponúk:**

Poštou alebo osobne na adresu: Obec Zborov nad Bystricou

 Obecný úrad 223

 023 03 Zborov nad Bystricou

Cenové ponuky uchádzači predložia v uzavretých obálkach s označením: **,,Rekonštrukcia plynovej kotolne ZŠ Zborov nad Bystricou " – NEOTVÁRAŤ.**

Ponuky sa predkladajú v slovenskom jazyku.

**11. KRITÉRIA VYHODNOTENIA PONÚK**

Najnižšia cena celkom v EUR vrátane DPH za predmet zákazky.

**12. OZNÁMENIE VÝSLEDKU**

Výsledok vyhodnotenia predložených cenových ponúk oznámi verejný obstarávateľ uchádzačom písomne.

**Prílohy výzvy:**

1. **projektová dokumentácia v PDF súbore**
2. **výkaz výmer v EXCEL súbore**
3. **návrh Zmluvy o dielo**

**Dátum odoslania výzvy 3 záujemcom 04.09.2020 - mailom**

**Dátum zverejnenie výzvy: 04.09.2020 .** [www.zborovnadbystricou.sk](http://www.zborovnadbystricou.sk)**,** [www.slovenko.sk](http://www.slovenko.sk)

  **PaedDr. Juraj Hlavatý**

*starosta obce*